**Meióza**

* Redukčné delenie
* Pohlavné bunky sa takto delia (Gaméty – vajíčko a spermia)
* Zníženie chromozómov na polovicu je potrebné preto aby sa po oplodnení nezvyšoval počet chromozómov v každej ďalšej generácií
* Zahŕňa tieto delenia:
  + **Heterotypické** – znižuje sa počet chromozómov na polovicu (redukcia)
  + **Homeotypické** – počet chromozómov zostáva rovnaký
* **Heterotypické delenie – Meióza I.**
  + Výsledkom tohto delenia sú 2 bunky s polovičným počtom chromozómov
  + Priebeh:
    - **Profáza I.**
      * Zaniká jadrová membrána a zaniká jadierko
      * Objavujú sa vlákna mitotického aparátu
      * (Pred delením sa v S fáze zdvojí geneticky materiál, tak že sa 1 chromatidové chromozómy zmenia na 2 chromatidové, no ešte pred tým má bunka 46 chromozómov)
      * Vznikajú tu dvoj chromatidové chromozómy, ktoré vytvárajú páry – **Bivalenty** (Páry chromozómov ktoré kódujú rovnaké znaky a vlastnosti)
      * Chromozómy v bivalentoch si navzájom vymenia časti chromatid (ramena) – **Crossing over**, preto pri narodení detí rovnakým rodičom bude každé dieťa úplne iné
    - **Metafáza I.**
      * Bivalenty sa usporiadajú do centrálnej rovine bunky
    - **Anafáza I.**
      * Nastáva oddelenia bivalentov, ktoré smerujú k pólom bunky
    - **Telofáza I.**
      * Výsledkom tohto delenia sú 2 bunky (dcérske) s polovičným počtom chromozómov
* **Homeotypické delenie – Meióza II.**
  + Prebieha ako mitóza
  + Výsledkom tohto delenia sú 4 bunky (dcérske) s počtom chromozómov 23