**Modálne slovesá (modal verbs)**

**MODÁLNE SLOVESÁ (modal verbs) v angličtine – CAN / COULD / MAY / MIGHT / MUSTN’T / MUST / NEEDN’T / SHOULD / OUGHT TO.**

**Základné vlastnosti modálnych slovies**

* Tieto slovesá **netvoria neurčitok** (nenájdeme teda**/**)
* Vo všetkých osobách (jednotné + množné číslo) majú rovnaký tvar (I **must**, she **must**, we **must** …)
* Sloveso, ktoré za nimi nasledujú **sa nachádza v infinitíve bez TO**. (I **must go**.)
* Otázku tvoríme **prehodením slovosledu**, teda modálne sloveso dáme pred osobu. (**Can** I**help** you?)
* **Zápor** (väčšinou) **tvoria pridaním NOT** k modálnemu sloveso (I **cannot** swim.)
* **Netvoria priebehové tvary**

**PRIMÁRNE MODÁLNE SLOVESÁ**

**CAN**

**SCHOPNOSŤ / NESCHOPNOSŤ**

Ak **CAN** vyjadrujeme “**schopnosť**“, prekladáme ho ako “**vedieť**“. V tomto význame CAN v zápore prekladáme ako “**nevedieť**“.

* I **can** speak perfect English.
* She **can’t** swim.
* John**can** lift that table.

**MÁM MOŽNOSŤ / NEMÁM MOŽNOSŤ**


Ak **CAN** vyjadrujeme “**možnosť**“, prekladáme ho ako “**mám možnosť / môžem**“. V tomto význame CAN v zápore prekladáme ako “**nemôžem / nemám možnosť**“.

* It**can** get very cold in December.
* I **can** give you a lift.

**DOVOLENIE / ZÁKAZ**

Ak **CAN** vyjadrujeme “**dovolenie**“, prekladáme ho ako “**smieť / mať dovolené**“. V tomto význame CAN v zápore prekladáme ako “**nesmieť / nemať dovolené**“.

* **Can** I use your bathroom?
* **Can** I have some water?
* You **cannot** go on holiday with me.

CAN sa **nepoužíva vo všetkých časoch**. Nedochádza tu k časovaniu tohto modálneho slovesa ako sme na to zvyknutý pri plnovýznamových slovesách. V niektorých časoch používame namiesto CAN jeho **opisné tvary**:Ak hovoríme o “**SCHOPNOSTIACH / MOŽNOSTIACH**“, v **minulom čase** používame namiesto CAN modálne sloveso **COULD**, **v iných časoch a väzbách** opisný tvar **BE ABLE TO**.

* I’ve never **been able to** ski. **(= predprítomný čas)**
* I’d love **to be able to** ski. **(= infinitív)**
* **Being able to** ski, I decided to go the mountains. **(= -ing forma)**
* You **will be able to** ski again soon. **(= budúcnosť s will)**

Opisný tvar  **BE ABLE TO** (**byť schopný**) nie je v prítomnosti tak bežný. **CAN** je vo všeobecnosti pre prítomnosť **oveľa častejšie**. BE ABLE TO sa často nachádza v prítomnosti v prípadoch, kedy je schopnosť pre hovoriaceho **prekvapujúca (nečakal by ju)**alebo**zahŕňa zdolanie istých ťažkostí.**

* + John is deaf, but he**is able to** use sign language.

**POZOR!** Po **BE ABLE** nasleduje infinitív s TO, po **CAN** nasleduje infinitív bez TO.

* + John is deaf, but he **is able to** **use** sign language. (***! NIE***  )
  + John is deaf, but he**can use** sign language. (***! NIE*** )

V **minulom čase** používame teda COULD ale aj WAS / WERE ABLE TO. Rozdiel je nasledovný:

* Ak hovoríme o **všeobecných schopnostiach (opakovaných)**, ktorými sme v minulosti disponovali, môžeme použiť ako **COULD**, tak **WAS / WERE ABLE TO**.
* Ak hovoríme o **schopnostiach v konkrétnej situácii (jednorazových)**, používame iba **WAS / WERE ABLE TO**(prípadne môžeme použiť iný lexikálny prostriedok napr. **MANAGE TO**). Nikdy nie .
* V zápore používame **COULDN’T, WASN’T / WEREN’T ABLE TO** v akejkoľvek situácií.
  + When he was seven, he **could** swim. = When he was seven, he **was able to** swim. – Keď mal sedem, **vedel** plávať.
  + John**was able to** swim across the river. – John**dokázal** preplávať rieku.
  + Peter**couldn’t** ski.

Ak hovoríme o “**POVOLENIACH**“, v **minulom čase** používame namiesto CAN modálne sloveso **COULD,**v iných časoch ako v prítomnosti namiesto **BE ABLE TO**, používame **BE ALLOWED TO** (mať dovolené).

V **minulom čase** používame teda COULD ale aj WAS / WERE ALLOWED. Rozdiel je nasledovný:

* Ak hovoríme o **všeobecných dovoleniach / povoleniach (opakovaných)**, ktorými sme v minulosti disponovali, môžeme použiť ako **COULD**, tak **WAS / WERE ALLOWED TO**.
* Ak hovoríme o **dovoleniach / povoleniach v konkrétnej situácii (jednorazových)**, používame iba **WAS / WERE ALLOWED TO**.
* V zápore používame **COULDN’T, WASN’T / WEREN’T ALLOWED TO** v akejkoľvek situácií.
  + When I was young, I **could** go pubbing. = When I was young, I**was allowed to** go pubbing. - Keď som bol mladý, mal som dovolené chodiť po krčmách.
  + I **was allowed to** go the pub last night. - Včera v noci som smel ísť do krčmy.
  + Peter**couldn’t** go pubbing

Sloveso **CAN / COULD** používame rovnako pre vyjadrenie**zdvorilej žiadosti**. COULD je zdvorilejšie ako CAN.

* **Can** you help me? – **Môžeš** mi pomôcť?
* **Could** you explain it to me? – **Mohol by** si mi to vysvetliť.

**MUST**

**POVINNOSŤ / ROZKAZ**

Jedno z použití **MUST** je vtedy, ak hovoríme o tom, že **je viac než potrebné, aby došlo k odohraniu deja**. Niekto teda niečo musí urobiť. MUST teda vyjadruje rozkaz povinnosť. Prekladáme ho ako “**musieť**“.

* The show **must** go on.
* I **must** go home.

Ak chceme dať niekomu dôraznejšiu radu vo forme odporúčanie, môžeme použiť rovnako MUST.

* You **must** visit London, it’s terrific!

**MUST** používame hlavne pre prítomnosť. Niekedy ho môžeme použiť i pre vyjadrenie budúcnosti (a to hlavne s časovým určením). V iných časoch používame opis**HAVE TO** (musieť).

* I **had to** do my homework last night.
* I **will have to** be more patient.

V prítomnosti môžeme použiť MUST, ale aj HAVE TO na vyjadrenie príkazu. Rozdiel je nasledovný:

* **MUST** **povinnosť vytvára** (povinnosť vychádza od hovoriaceho, ktorý má oprávnenie príkaz udeliť)
* **HAVE TO povinnosť iba konštatuje** (povinnosť prichádza z vonkajšieho prostredia a nariaďuje niekomu, aby niečo vykonal)
  + I **must** phone her. (= **hovoriaci si to sám prikazuje (= hovoriaci sa rozhodne, že niečo je nevyhnutné)** / príkaz vychádza od hovoriaceho / jemu samému o to ide)
  + I **have to** phone her. (= **hovoriaci príkaz konštatuje (= niekto iný ako hovoriaci rozhodne, že je to dôležité, aby dej prebehol)** / príkaz prichádza z vonku / konštatuje to, čo mu bolo prikázané)
  + You **must** do it. (= ja ti to prikazujem)
  + You **have to** do it. (= je to pravidlo, predpis, nariadenia)

MUST vs. HAVE TO **v otázkach** v prítomnosti:

* **Must** **I try** it on now? (= **Trváš na tom**, aby som to vyskúšal?) = MUST v otázkach prítomnosti používame predovšetkým vtedy, ak sa pýtame na to, čo si poslucháč myslí, že je nevyhnutné.
* **Do I have to try** it on now? (= **Je to skutočne nutné**, aby som to vyskúšal?)

**HAVE GOT TO** má rovnaký význam ako **HAVE TO** a používa sa predovšetkým v neformálnej angličtine.

* I**‘ve got** **to** go now. (= informal)
* I **have to** go now. (= formal / informal)

V iných časoch ako v prítomnom zvykneme používať iba samotné HAVE TO (nie HAVE GOT TO).

**ZÁPOR** od **MUST (musieť)**v prítomnosti , teda “**nemusieť**” **nie je** **MUSTN’T**, ale **NOT HAVE TO** (prípadne **needn’t** + sloveso (bez TO) alebo **don’t need to** + sloveso ).

**MUSTN’T** znamená “**nesmieť**” a **NIE** ““!!!.

* I **must** go now. – Ja **musím** ísť.
* I **have to** go now. - Ja **musím** ísť.
* I **don’t have to** go now. – Ja **nemusím** ísť.
* I **needn’t** go now. – Ja **nemusím** ísť.
* I **don’t need to** go now. – Ja **nemusím** ísť.
* I **mustn’t** go now. Ja **nesmiem** ísť.

**POZOR! NESMIEŤ (mustn’t) sa nerovná NEMUSIEŤ (not have to / needn’t / don’t need to).**

**POZOR!** Pomocou MUST vyjadrujeme **silnú povinnosť** a niekedy jeho použitie môže vyznieť **nezdvorilo, nevhodne**. Namiesto MUST sa preto často používa **SHOULD / OUGHT TO**, kedy sa vyjadrenie povinnosti stáva **menej dôrazné** než to s MUST.

Povinnosť môžeme vyjadriť aj pomocou iných lexikálnych prostriedkov:

* **BE OBLIGED TO DO sth** (= mať povinnosť urobiť niečo)
* **BE OBLIGATED TO DO sth** (typické pre americkú angličtinu) (= byť povinný niečo urobiť)
* **BE LIABLE TO DO sth** (typické pre právnické texty)

**MUSTN’T**

**ZÁKAZ**

**MUSTN’T** používame v situáciach, kedy chceme povedať, že **niekto má zákaz niečo urobiť**. Prekladáme ho teda ako “**nesmieť**“.  **MUSTN’T ≠ zápor od MUST**. Modálne sloveso **MUST** prekladáme ako “**musieť**” a jeho zápor je “**nemusieť**” (vyjadrený not have to / needn’t / don’t need to). Avšak, **MUSTN’T** znamená “**nesmieť**“.

* I’m sorry, I **mustn’t** allow you to go inside.
* We **mustn’t** do it.
* You**mustn’t** drive over 30 mph.*(= It’s against the law.)*

V minulom čase **MUSTN’T** nepoužívame a namiesto neho nepoužívame **COULDN’T**, v iných časoch používame opis **BE (NOT) ALLOWED TO** (**nemať dovolené**).

* I **couldn’t** go to the party.
* We **weren’t allowed to** take a photo of his house.
* I have never **been allowed to** go the party.

V niektorých situáciách môže vyznieť MUSTN’T ako **príliš striktné**, preto ak hovoríme o nejakej **vonkajšej autorite**, ktorá zákaz vytvára, môžeme použiť iné modálne slovesá / iné lexikálne prostriedky. Napr. v nasledujúcich situáciách by MUST mohlo vetu príliš zosilnieť:

* You **can’t** use your calculator.
* You **aren’t allowed to** use you calculator.

Porovnajte:

* You **can’t / musn’t** attend the meeting. (= **informal**)
* You **may not** attend the meeting. (= **formal**, obyčajne písomný prejav)

**MAY NOT = be not allowed to**

**MUSTN’T vs. BE NOT ALLOWED TO** v prítomnosti:

* **MUSTN’T** je v takej pozícii, že **môže zákaz udeľovať**. V takomto kontexte môžeme použiť **MAY NOT**.
* **BE NOT ALLOWED TO** zákaz iba **konštatuje** (iba hovorí o pravidlách udelených inými ľuďmi). Namiesto BE NOT ALLOWED TO v takomto kontexte môžeme použiť aj **CAN’T**.
  + Workers**must not** use their mobile phones in the workplace.
  + Workers**may not** use their mobile phone in the workplace.

**V týchto vetách je rozprávač autoritou, teda osoba, ktorá pociťuje nutnosť udeliť zákaz používania mobilov.**

* + We **can’t** use mobile phones in the workplace.
  + We **are not allowed to** use mobile phones in the workplace.

**V týchto vetách sa iba konštatuje ohľadom pravidiel, ktoré zaviedli iní.**

**NEEDN’T**

**NEMUSIEŤ**

**NEEDN’T** prekladáme ako “**nemusieť**“.

* You **needn’t** leave right now.
* We**needn’t** cook a lunch.

**NEEDN’T** používame iba v prítomnosti a v budúcnosti. V iných časoch používame **NOT HAVE TO** alebo **NOT NEED TO**.

* I didn’t **have to** use my calculator. – Nemusel som …
* I didn’t**need to** use my calculator. – Nemusel som …

**NEEDN’T vs. NOT HAVE TO**v prítomnosti

Rozdiel je podobný ako medzi **MUST vs. HAVE TO:**

* Pri **NEEDN’T** **“nemusieť“**vychádza**od hovoriaceho**.
* Pri **NOT HAVE TO** **“nemusieť”**vychádza**zo situácie**.

 Sloveso NEED používame ako:

1. **modálne sloveso (s infinitívom BEZ TO)** a to:

* **hlavne v zápore /NEEDN’T/** (napr. You**needn’t** be there on time.)
* **občas v otázkach** (napr. **Need** I say more?)

***NEED ako modálne sloveso sa v kladných vetách nikdy nevyskytuje !!!***

* + - * **I need go now – nesprávne**

**B) plnovýznamové sloveso (S TO infinitívom)** a to:

* + **v kladných vetách** (napr. I **need to** give up smoking.)
  + **otázkach** (**Do** you **need to** leave the country?)
  + **záporoch** (napr. I **don’t need to** cook a lunch.)

Porovnajte:

* + I**needn’t hurry** to catch the bus. (= need + sloveso bez to) – jedná sa o **MODÁLNE SLOVESO**
  + I **don’t need to** hurry to catch the bus. (= need + sloveso s to) – jedná sa o **PLNOVÝZNAMOVÉ SLOVESO**

**SHOULD / OUGHT TO**

**POVINNOSŤ**

**SHOULD / OUGHT TO** prekladáme ako “**mal by (si) niečo urobiť**“. Tieto modálne slovesá nie sú tak silné ako MUST / HAVE TO.

* You**should** call her.
* You **ought to** call her.

**POZOR!** Za **SHOUDL** používame sloveso bez TO. Modálne sloveso **OUGHT** spájame s TO

* + I **should call** the ambulance. (**! NIE** )
  + I**ought to call** the ambulance. (**! NIE**)

**SHOULD / OUGHT TO** používame v prítomnom čase / budúcom čase.

V minulom čase používame opis**BE SUPPOSED TO**.

* You **were supposed to** keep secrets. - Mal si …
* We **weren’t supposed** to talk to him. - Nemali sme …

**SHOULD vs. BE SUPPOSED TO** v prítomnosti:

* **SHOULD** – pomocou tohto modálneho slovesa niekomu**dávame napr. radu**, aby sme vyjadrili to, čo si o situácii skutočne myslíme
* **BE SUPPOSED TO** – pomocou tejto väzby vyjadrujeme, že **niekto iný očakáva od nás**, že niečo urobíme (vyjadruje iba konštatovanie, čo sa očakáva)
  + I**should** come on time. (= **môj názor, moja rada**)
  + I **am supposed to** come on time. (= **môj názor to nie je, môj vedúci to odo mňa očakáva, ja iba konštatujem, že sa to odo mňa očakáva**)
  + You**should** do it. = Mal by si to urobiť. (= **pomáha nám vyjadriť príkaz / radu**)
  + You **are supposed to** do it. = Máš to robiť. (= i**ba konštatujeme to, čo sa od človeka očakáva …niekto to povedal, aby to niekto iný urobil alebo môže ísť o všeobecnú zákonitosť)**

**MAY**

**ZDVORILÁ ŽIADOSŤ**

Ak chcem v angličtine zdvorilo niekoho o niečo požiadať, môžeme použiť **MAY**. Prekladáme ho ako “**smieť**“.

* **May** I have a word with you?

Namiesto MAY môžeme použiť aj **CAN / COULD / MIGHT**. Rozdiel je v stupni formálnosti a zdvorilosti:

* **CAN** je **hovorové** (informal)
* **COULD** je **zdvorilejšie** (more polite)
* **MAY** je **formálnejšie** (vyjadruje aj istý druh nesmelosti) (formal)
* **MIGHT** je**najformálnejšie** (very formal)

**DOVOLENIE / ZÁKAZ**

**MAY** môžeme použiť aj na to, aby sme **udelili dovolenie / povolenie**. **MAY** je formálne a používa sa predovšetkým v tomto význame v písanej forme.

* Any person **may** apply to join the organization.

**MAY NOT** používame, keď sme niekomu **odmietli niečo povoliť**.

* Workers **may not**use their mobile phones in the workplace.

Ak **neudeľujeme povolenie / nepýtame si povolenie**, iba hovoríme o tom, že nejaké povolenie **bolo udelené**, prípadne **odmietnuté,**MAY**nepoužívame**. Namiesto MAY v takýchto situáciach používame **CAN** (pre prítomnosť), **COULD** (pre minulosť), prípadne **BE ALLOWED TO**.

* I **can** do what I want. My mother doesn’t mind. (**! NIE**  … – neudeľujeme / nepovoľujeme, iba o tom hovoríme)

**MAY vs. BE ALLOWED TO**

* **BE ALLOWED TO** vyjadruje, že **povolenie vôbec nezávisí na hovoriacom, či poslucháčovi**. Je totiž (už) dané nezávisle na účastníkov debaty. Porovnajte:
  + **May** we come in, please? (= **dovolíte nám to?**)
  + **Are we allowed to** come in? (= **je to dovolené?** / ako to je podľa zákona, pravidiel, predpisov?)

**MIGHT**

**ZDVORILÁ ŽIADOSŤ**

Ak chcem v angličtine zdvorilo niekoho o niečo požiadať, môžeme použiť aj **MIGHT**. Prekladáme ho ako “**smieť**“. Je však **oveľa formálnejšie** ako MAY a niektorí ľudia sa mu v otázkach snažia vyhnúť celkom. Jeho hlavné použitie je **v nepriamych otázkach**.

* I would like to know if I **might** have some water.