Glarchív Prezentácia

* Takže, Dobrý deň, rád by som Vám predstavil svoj projekt Glarchiv.com. Je to webová stránka, ktorá vlastne vznikla v covidovom období, v tomto období nám učitelia prvýkrát prestali dávať diktované poznámky ale začali nám ich posielať ako dokumenty do ktorých sme informácie dopisovali
* Bol to taktiež prvý ročník stredoškolskej časti nášho Gymnázia a povedal som si že by som si poznámky mohol začať ukladať aby som sa k nim mohol vrátiť pri príprave na maturitu.
* Samozrejme, moje písmo vyzerá nejako takto: *(Ukáž obrázok písma)*. Keďže som nedokázal úplne si ponechávať svoje zošity ako moji spolužiaci, rozhodol som sa moje poznámky spracovať radšej elektronicky
* A tak som si vytvoril jednoduchú stránku pre seba na Github Pages, ktorú vidíte za mnou *(Ukáž starú verziu stránky)*, táto stránka slúžila vlastne len na prehľadnejšie uschovanie týchto papierov.
* Neskôr som túto stránku rozšíril aj pre svojich kamarátov, aby sa im ľahšie učilo, keď napríklad neboli v škole a potrebovali si nejaké poznámky doplniť.
* Aj keď sme už prešli na prezenčnú formu vzdelávania, tak v tom druhom ročníku strednej školy som sa rozhodol pokračovať v písaní poznámok. Toto vyžadovalo viac práce, keďže som už od väčšiny učiteľov nedostával dokumenty v elektronickej podobe, ale musel som ich manuálne prepisovať, nejako takto: *(Ukáž obrázok poznámok od Sokolskej a tvojej prepísanej verzie)*. Ale pokračoval som ďalej, lebo som sa rozhodol toto robiť až do maturity kde by som tieto papiere dokázal využiť.
* Stránku som sa rozhodol po pár týždňoch vylepšiť, rozšíril som ju pre spolužiakov, stránku som dal preč z Github Pages a zavesil som ju na dynamický hosting, čo mi dovolilo vlastne postaviť SQL databázu a server ktorý s ňou komunikoval. Dokumenty už nebolo potrebné manuálne nahrať na Github a potom ich aj ručne dopísať do HTML kódu, server to všetko zrobil automaticky.
* Momentálne stránka funguje na základe žiadostí, ktoré vidia len administrátorské účty. Ktokoľvek sa môže zaregistrovať, potom sa jeho žiadosť o registráciu pošle administrátorovi ktorý ju môže buď prijať alebo odmietnuť. Po registrácií potom žiak môže kliknúť na Požiadať o súbor, kde nahrá pdf súbor ktorý žiada o pridanie na stránku ako aj jeho detaily, napríklad do ktorého predmetu je radený. Administrátor môže súbor upraviť, a potvrdiť aby bol viditeľný na stránke.
* Stránka má aj niekoľko funkcií naviac ako napríklad systém takzvaných Megadokumentov, čo je spôsob ako spojiť niekoľko súborov s poznámkami do jedného dokumentu, aby sa nemuseli sťahovať po jednom.
* Administrátori môžu upravovať súbory ktoré už aj sú na stránke viditeľné a môžu ich aj odstrániť
* Do budúcna by som chcel začať využívať umelú inteligenciu na prečítanie týchto dokumentov a ich automatické pridávanie na stránku.
* Chcel by som tento projekt rozšíriť aj do iných škôl, kde by sa im určite hodilo mať takéto poznámky na zopakovanie na maturitu na jednom mieste.
* Dúfam že môj projekt dovolí žiakom sa učiť z pohodlia domova, aj keď možno ich poznámky nie sú také kompletné alebo majú také problémy ako ja s prečítaním svojich starých poznámok.