Klasicizmus (svetová literatúra - 17. - 18. storočie)

* Klasicizmus sa chápe ako ostrý opak baroka. Rozvíjal sa súbežne s myšlienkovým hnutím osvietenstvo (viera v osvietený rozum, ten je možné ,,osvietiť“ poznatkami, vedomosťami). Vzniklo v Anglicku a najviac sa rozvinulo vo Francúzsku. U nás bola osvietenou panovníčkou Mária Terézia.
  + Ľudovít XIV. (kráľ Slnko)
  + Cogito ergo sum! (Myslím, teda som) – R. Descartes
* Klasicizmus zdôrazňoval prísne pravidlá aj v umeleckej tvorbe (classicus – dokonalý, vzorový), vzorom dokonalosti zo všetkých predchádzajúcich období sa stala antika. Autori využívali 3 jednoty drámy, členenie žánrov na vysoké a nízke, typizácia postáv, časomiera, písali sa eposy, idyly, ódy, bájky...
* Francúzska literatúra:
  + P. Corneille – Cid – tragédia
  + J. B. P. Moliére – Lakomec – komédia
  + La Fontaine – bájky
* Z tohto obdobia sú tiež zaujímavé diel detskej literatúry –
  + D. Defoe – Robinson Crusoe,
  + J. Swift – Gulliverove cesty
* **Klasicizmus – slovenská literatúra (1780 – 1830)**
  + V tomto období sa začala šíriť **myšlienka slovanskej vzájomnosti (idea slovanstva),**  boli to myšlienky, o ktoré sa opieralo národné hnutie. Zdôrazňovala sa spolupatričnosť slovanských národov, prejavoval sa záujem o slovanské dejiny, slovanskú kultúru a jazyky. Zrod tejto idey nebol náhodný, ale súvisel s tým faktom, že Rusko zvíťazilo v boji proti Napoleonovi, čo vyvolávalo v ostatných slovanských národoch nádej v lepšiu budúcnosť.
  + Šíriteľmi tejto myšlienky u nás boli: **P. J. Šafárik, J. Kollár.**
* **Pavel Jozef Šafárik -** 
  + Rodák z Gemera, vyštudoval teológiu v nemeckom meste Jena. Pôsobil ako profesor na gymnáziu, ale taktiež ako riaditeľ Univerzitnej knižnice v Prahe. Pochovaný je v Prahe.
  + Zaoberal sa jazykovedou, históriou, filozofiou, prírodnými vedami a pod.
  + Písal po nemecky, po česky, odmietal bernolákovčinu a Štúrovu slovenčinu.
  + Tvorba: Literárnu tvorbu začal písaním poézie, vydal tiež zbierku ľudových piesní (chcel oživiť umelú literatúru ľudovou tvorbou). Najdôležitejšie diela sú tie, v ktorých sa venuje dejinám slovanských literatúr.
* **Ján Kollár** - rodák z Turca (okolie Martina, vyštudoval za evanjelického kňaza v nemeckom meste Jena. Dlhý čas pôsobil ako kňaz v Budapešti, na sklonku života ho vymenovali za univerzitného profesora vo Viedni. Tam aj zomrel, jeho pozostatky boli prevezené do Prahy. Z jeho života treba spomenúť 2 fakty, ktoré výrazne ovplyvnili **literárnu tvorbu:**
  + Počas štúdia v nemeckom meste Jena (Jena sa stala centrom nemeckej mládeže) bol svedkom silných vlasteneckých nálad tejto mládeže, ktoré sa prejavovali aj v podobe nacionalizmu (povýšenectvo, rozpínavosť, podceňovanie iných (aj slovanských) národov. Dokonca na nemeckom území zanikli niektoré slovanské kmene.
  + Počas štúdia v Jene sa zaľúbil do Frederiky Wilhelmíny Schmidtovej, dcéry evanjelického pastora, ktorú za neho nechceli vydať a až po 16 rokoch mohla odísť za Kollárom do Pešti. Literárna tvorba: Básn. zbierka - **BÁSNĚ JÁNA KOLLÁRA** - je to zbierka zneliek-sonetov obsahuje ľúbostné (láska k Míne), vlastenecké verše. Niektoré vlastenecké básne cenzúra nedovolila publikovať. K pôvodným znelkám pridával ďalšie, až v roku 1832 vydal básnickú skladbu - SLÁVY DCERA (okolo 600 sonetov), kompozične pozostáva z úvodnej časti Předzpěv a spevov: 1.Sála, 2. Labe, Rén , Vltava, 3. Dunaj, 4. Léthé (slovanské nebo), 5. Acheron (slovanské peklo).
    - Umelecky najhodnotnejší je Předzpěv -z hľadiska obsahu je to elégia (žalospev), autor vyjadruje smútok nad slovanskou minulosťou nad utrpením slovanských národov. Autor nastoľuje aj humanistické myšlienky. Forma úvodnej časti sa nazýva elegické distichon (žalospevné dvojveršie) , autor využíva časomerný prozodický systém (strieda 2 verše, hexameter a pentameter).
    - Jednotlivé spevy spája len veľmi jednoduchá delová línia - je to cesta básnika z Nemecka cez Čechy domov na Slovensko. Na ceste ho sprevádza Mína, ktorá predstavuje ideál slovanskej devy.
    - Sála - obsahuje najmä ľúbostné sonety, spomína na časy v Jene, autor vyjadruje aj lásku v národu a pri otázke, koho ľúbi viac, odpovedá, že svoje srdce vytrhne z hrude, rozlomí ho na 2 polovice, jednu dá Míne a jednu vlasti.
    - Labe, Rén, Vltava - smúti nad osudom Slovanov, prechádza totiž územiami, kde kedysi žili, smúti za Mínou, lebo je od nej ďaleko.
    - Dunaj - Prichádza na Slovensko, autor vidí utrpenie, biedu, krivdy. Zjavuje sa mu mŕtva Mína a on tiež túži umrieť.
    - Léthe, Acheron - Mína sa mení na vílu, tá ho sprevádza po slovanskom nebi - v ňom sa nachádzajú významní slovanskí dejatelia a po pekle - v ňom sa nachádzajú všetci odrodilci a neprajníci Slovanov. Celá skladba sa končí Míniným odkazom, aby sa poučili a milovali svoj národ: *,,Peklo zrádcúm, nebe Slávúm věrným!”*
    - Predspev – **Časomerný veršový systém** (ďalšie sú Sylabický VS – Štúrovci a romantizmus, Sylabotonický VS - realizmus)
      * Používaný v antike a klasicizme
      * Meria sa časom striedanie dlhých a krátkych slabík, dlhé slabiky môžu byť:
        + Prirodzene dlhé
        + Dlhé polohou – Kvôli tomuto sa v Slovenčine neujal
      * *Časomerný rozbor dvojverša:*
        + *– = dlhá slabika*
        + *= krátka slabika*
        + *– = trochej*
        + *– = daktyl*
        + *– – = spondej*

Elegický distichon (Žalospevné dvojveršie)

1. verš musí byť 6 stopový

2. verš musí byť 5 stopový

* + - * + *Aj zde leží zem ta před okem mým slzy ronícím,*

–|– – | – | – – | – | – –

* + - * + *Někdy kolébka, nyní národu mého rakev.*

–| – |– // – | – | –

* + Ďalšie diela: **O LITERÁRNÍ VZÁJEMNOSTI MEZI KMENY A NÁŘEČÍMI SLAVSKÝMI** - dielo, v ktorom vysvetľuje program kultúrneho zblíženia Slovanov, uznával napríklad 4 spisovné jazyky (nárečia) - ruský, československý, poľský, srbochorvátsky, preto sa dostal do sporu napr. s mladšou generáciou slovenského národa , ktorá chcela vytvoriť vlastný spisovný jazyk.
  + **NÁRODNIE ZPIEVANKY** - zozbierane ľudové piesne.
* **JÁN HOLLÝ -** rodák z Borského Mikuláša, vyštudoval teológiu v Trnave, pôsobil ako katolícky kňaz, najdlhšie v Maduniciach pri Piešťanoch. Tam ho navštevovali štúrovci. Štúr, Hurban, Hodža ho tu navštívili aj vtedy, keď sa rozhodovali o uzákonení spisovnej slovenčiny na základe stredoslovenského nárečia.. Hoci Hollý celé svoje dielo vydal v bernolákovčine, schválil im ich rozhodnutie. V roku 1843 fara vyhorela, Hollý takmer prišiel o zrak, odišiel k priateľovi Lackovičovi na Dobrú Vodu, kde zomrel. **Literárna tvorba:**
  + Hollý je považovaný za prvého veľkého slovenského básnika. Jeho tvorba začala prekladmi diel antických autorov. Potom písal pôvodné práce. napísal 3 eposy:
    - **SVATOPLUK** - spracúva historický námet z 9. storočia (Veľká Morava), skladá sa z 12 spevov, na začiatku každého spevu je krátke naznačenie deja. Príbeh tvorí boj Svätopluka a jeho víťazstvo na Devíne nad nemeckými vojskami.
    - **CIRILLO-METODIADA** - spracúva historický námet z 9. storočia, má 6 spevov a pojednáva o príchode Cyrila a Metoda na Slovensko. V diele vyzdvihol ich prínos.
    - **SLÁV** - dej eposu nemá historický základ, je vymyslený, má 6 spevov, Sláv je hlavná postava eposu, ktorý sa postavil na čelo Tatrancov (Slovákov) a tí porazia kmeň lúpežných Čudov.
    - Všetky 3 eposy boli napísané podľa vzoru antických eposov. Autor eposy nazýva víťazské básne (bohatierske eposy).
  + Ďalším dielom sú **SELANKY** - idylické básne kratšieho rozsahu, ktoré sú oslavou života v prírode, obrazom voľného života pastierov a roľníkov, ktorí sa venujú práci spevu, hrám -
    - Tak do poézie vstupuje slovenský ľud, napriek tomu, že forma selaniek je antická.
* **JÁN CHALUPKA -** je to starší brat významného slovenského romantického spisovateľa Sama Chalupku. Pôsobil ako učiteľ, evanjelický kňaz, ovládal 10 jazykov. S jeho menom sa spájajú začiatky slovenského divadla. Jeho divadelné hry sa hrávali najmä v Liptovskom Mikuláši, kde v roku 1830 Gašpar Fejérpataky-Belopotocký založil ochotnícky divadelný spolok.
  + Prvé stále Slovenské divadlo (Slovenské národné divadlo) vzniklo až v roku 1919 (1918 vznik ČSR), v roku 1919 vznikla aj prvá vysoká škola (Komenského) a obnovila sa Matica slovenská v Martine.
  + Ďalšie divadlá:
    - Bábkové,
    - Divadlo Thália v Košiciach (pre maďarskú národnostnú menšinu),
    - Národné v Košiciach
    - Divadlo Jonáša Záborského v Prešove
    - Spišské divadlo
* **Literárna tvorba:** 
  + Autor písal veselohry. Prvá a najúspešnejšia hra: **KOCÚRKOVO ALEBO LEN ABY SME V HANBE NEZOSTALI** - hra sa odohráva v malomestskom prostredí, približne v prvej tretine 19. storočia. Autor zobrazil pomocou humoru, satiry a irónie rôzne spoločenské vrstvy malomesta. Reprezentujú ich tieto postavy:
    - Pán z Chudobíc - zeman, nemajetný, ktorý pôsobil ako inšpektor, hoci bol nevzdelaný. Je Slovák, no obdivuje Maďarov, maďarčinu, používa ju, no neovláda.
    - Majster Tesnošil - čižmársky majster, chce patriť aj so svojou rodinou do panskej spoločnosti, napodobňujú život vyšších vrstiev, no zanedbávajú svoje remeslo, v práci nenapredujú. Jeho typickou črtou je odrodilstvo. Jeho rodina zase reprezentuje ďalšie negatívne vlastnosti: klebetníctvo, egoizmus, neúprimnosť, honbu za majetkom.
    - Učiteľ Sloboda - reprezentuje inteligenciu, je vzdelaný, ovláda cudzie jazyky, odmieta odnárodňovanie, hrdý Slovák, no váži si maďarčinu a maďarskú kultúru.
    - Dej sa točí okolo príchodu nového učiteľa do Kocúrkova. Všetky mamičky sú v strehu, chcú ho získať za zaťa. Učiteľ Sloboda sa nakoniec zaľúbi, no jeho vyvolenou je Ľudmila, dcéra učiteľa. Ich láska je úprimná, na rozdiel od Tesnošilovcov, ktorí naďalej žijú pokrytecky a robia všetko preto, len aby v hanbe nezostali.
* **BERNOLÁK** – pozri vývin jazyka
* **FÁNDLY** – ako prvý v praxi používal Bernolákovčinu, bol autorom ľudovýchovnej literatúry – rady pre ľudí (bylinkárstvo, poľnohospodárstvo)
* **BAJZA** – napísal prvý slovenský román – **René mláďenca príhodi a skúsenosťi**, navrhol si vlastný pravopis (zostal len pokusom), sporil sa s Bernolákom o tom, ktorý pravopis je lepší: neuspel, nemal dostatok vedomostí a nebol dostatočne vzdelaný