Literárne druhy a literárne žánre

**Základné členenie** umeleckej literatúry je: **lyrika, epika dráma**

Členenie umeleckej literatúry z hľadiska **jazykovej formy** je:

* **poézia** (viazaná reč), **próza** (neviazaná reč), **dráma** (dialogická reč)

**Literárny druh** je nadradeným pojmom pre jednotlivé žánre. Literárne druhy sú založené na lyrickej, epickej a dramatickej povahe umeleckého textu.

|  |  |  |
| --- | --- | --- |
| **Charakteristické znaky literárnych druhov:** | | |
| **Lyrika** | **Epika** | **Dráma** |
| verš (rytmus) | próza | verš/próza |
| nesujetovosť | sujetovosť (má dejovú kompozíciu) | sujetovosť |
| nedejovosť | dejovosť | dejovosť |
| gnómický čas (nadčasovosť) | minulý čas | prítomný čas |
| statické motívy | dynamické motívy | dynamické motívy |
| monologickosť | dialogickosť | dialogickosť |
| obraznosť | hovorovosť | hovorovosť/obraznosť |
| opis, reflexia (úvaha) | rozprávanie | dianie (akčnosť) |

**Literárny žáner** – toto pomenovanie používame ako súhrnný názov pre literárne diela, ktoré majú spoločné tematické, kompozičné a štylistické znaky.

**Lyrické žánre:**

* **Klasické lyrické žánre:**
  + **Óda** – oslavná báseň (viaže sa na významnú osobnosť) (napr. **Óda na afroditu** – str. 61, čítanka 1)
  + **Príležitostná báseň –** viaže sa na výnimočnú časovú udalosť (napr. **Krvavé sonety**)
  + **Hymna** – druh ódy (napr. **Nad tatrou sa blýska**)
  + **Elégia (žalospev)** – báseň smutného obsahu (napr. **Slávy dcéra (predspev)** – str. 244, čítanka 1)
  + **Epigram** – stručná báseň vyjadrujúca životnú pravdu (napr. **Slovenské dvojnásobné epigramy** – str. 239, čítanka 1)
  + **Idyla (selanka)** – báseň oslavujúca život v prírode, dedinský život (napr. **Krása roľníckeho života** – str. 64, čítanka 1)
  + **Žalm** – náboženská pieseň smutného obsahu
  + **Pieseň** – najrozšírenejší typ básne, spája poéziu s hudbou
  + **Sonet** (znelka) – najznámejšia básnická forma, má záväzný počet veršov 14, člení sa 4-4-3-3, 4-4-6.
    - Jeden sonet vyjadruje 1 ucelenú myšlienku. (napr. **Krvavé sonety**)
* **Novšie lyrické žánre:**
  + **Pásmo** – žáner modernej poézie, veľký rozsah, polytematickosť (viac tém), zdanlivo nesúvisiace témy sa radia voľne, spája ich hlavná téma (napr. **Alkoholy** – str. 310, čítanka 2)
  + **Kaligram** (grafická báseň) – text básne je usporiadaný do obrázka,

**Epické žánre:**

* **Klasické epické žánre:**
  + **Báj** – Mýtus – Bájoslovie/Mytológia, starý epický žáner, rozprávanie o vzniku sveta a vesmíru, odrážajú primitívny názor človeka na svet, vystupujú tam bohovia, polobohovia
  + **Epos** – epický žáner veľkého rozsahu, písané vo veršoch, bol nahradený románom, základom je boj (je hrdinský) (napr. **Epos o Gilgamešovi** – str. 38, čítanka 1, úplne prvé dielo svetovej literatúry)
  + **Balada** – žáner krátkeho rozsahu, smutný až pochmúrny dej, tragický záver, dej je v náznakoch, tajomnosť, fantastickosť, poznáme ľudové a umelé balady; patria sem aj iné žánre...
* **Novšie epické žánre:**
  + **Legenda** – žáner obdobia stredoveku, náboženský charakter, hlavná postava je svätec, legenda hovorí o jeho živote, dejú sa v nej zázraky. Postava je idealizovaná – silne veriaci, múdry a žijúci asketicky (odriekavo) (napr. **Legenda o** **sv. Svoradovi a Benediktovi** – str. 107, čítanka 1)
  + **Rozprávka –** žáner ľudovej slovesnosti, boj dobra a zla, ustálený začiatok, víťazstvo dobra v závere, potrestanie zla
  + **Povesť** – žáner ľ. slovesnosti, reálny základ (udalosť, osobnosť, miesto) a fikcia autora
  + **Bájka** – vystupujú tam zvieratá, má ponaučenie, krátky rozsah, môže byť veršovaná alebo prozaická (napr. **Ezopove bájky**)
* **Súčasné epické žánre:**
  + **Poviedka –** krátky rozsah, spracúva 1 udalosť, má len 1 zápletku, postavy vyhranené, nemenia sa,
  + **Román** – veľký rozsah, najznámejší a najrozšírenejší súčasný prozaický žáner, pestrosť z hľadiska obsahu, kompoz. a štylist. prostriedkov, zložitý dej, veľa postáv, zložité vzťahy medzi nimi, delí sa podľa viacerých kritérií (povaha deja, čas deja, téma)
  + **Novela** – stojí medzi poviedkou a novelou
  + **Komiks** – žáner pozostávajúci zo sledu obrázkov, zverejňujú sa v časopisoch a novinách na pokračovanie, zrodil sa v USA
  + **Horor** - žáner , ktorý vyvoláva zdesenie, hrôzu a strach, rozšíril sa v nedávnom čase; patria sem aj iné žánre...

**Dramatické žánre:**

* **Klasické dramatické žánre:**
  + **Tragédia** – končí sa tragicky, preberá vznešené témy (napr. **Antigona, Hamlet**)
  + **Komédia** – cieľom je vyvolať smiech, poukazuje však aj na zlé ľudské vlastnosti (lenivosť, závisť) (napr. **Lakomec**)
* **Súčasné dramatické žánre:**
  + **Veselohra** – názov pre novodobú komédiu, niektorí autori uvádzajú rozdiel, v komédii sa postavy tvária vážne a sú vyhranené, vo veselohre vedia o svojej smiešnosti a strieľajú si zo seba
  + **Fraška** – druh komédie, prevláda situačná komika a zveličenie
  + **Kabaret** – mála forma humoristicko-satirická, dôležitá úloha konferenciéra
  + **Muzikál** – moderný hudobný žáner spája slovo, spev, tanec, má veľkolepú výpravu, vznikol v USA,
  + **Opera** – hudobný žáner, text sa realizuje spevom a hudbou
  + **Opereta** – hudobný žáner, striedajú sa v nej hovorené časti a spev.
  + **Dráma** – Činohra – vznik 18 - 19 storočie, rieši vážne témy, nekončí tragicky, rieši spoločenské témy daného obdobia