**NA SLOVÍČKO S …….PANI UČITEĽKOU VÍŤAZKOVOU**

Keďže sa nám pomaly, ale isto blíži koniec školského roka, tak sme si v tomto čísle nášho časopisu pre Vás pripravili krátky rozhovor s pani učiteľkou fyziky a triednou 4.A Jarkou Víťazkovou.

**1. Kedy ste dospeli k rozhodnutiu, že sa chcete stať učiteľkou? Lákalo Vás niekedy niečo iné?**

Bolo to asi v štvrtom ročníku, kedy bolo potrebné už seriózne uvažovať kam po škole. Predtým ma lákala aj farmácia.

**2. Kde ste študovali?**

V Košiciach na UPJŠ Prírodovedeckej fakulte.

**3. Čomu sa venujete vo voľnom čase?**

Venujem sa záhrade, prírode a rada cestujem.

**4. Aké je Vaše obľúbené motto alebo citát?**

ŽALM 121

**5. Akú radu by ste dali žiakom našej školy?**

Aby to, že sa môžu vzdelávať nebrali ako samozrejmosť a zbytočnosť. Mnoho detí na svete také možnosti nemá a chceli by.

**6. Čo je na Vašom povolaní to najlepšie a čo naopak najhoršie?**

Najlepšie je vidieť deti, ktoré majú radosť, že sa niečo nové naučia a chcú sa učiť. Je jasné, že nie všetkým ide všetko rovnako dobre, predsa každý jeden je jedinečný a každý má nejaké iné prednosti a schopnosti, ale preukazujú snahu a vytrvalosť. Najhoršie je, keď to žiaci nemajú - proste totálny nezáujem. A prázdniny sú tiež super :)

**7. Stretávate sa so svojimi bývalými žiakmi?**

Veľmi nie, keďže každý je niekde inde.

**8. Aké miesta ste už navštívila a na aké by ste sa ešte rada pozrela?**

Veľmi sa mi páči Taliansko, ktoré som už navštívila. Je veľké, takže putovanie po Taliansku bude pokračovať. Samozrejme rada by som sa išla pozrieť aj do iných krajín ako Španielsko, Francúzsko, ale veľmi ma láka aj Afrika.

**9. Čo by sa malo v školstve podľa Vás zmeniť?**

Školský systém.