**Komunikácia – Pracovný materiál – 3.A**

**Neverbálna komunikácia**

**Zrakový kontakt – vzájomné pohľady, uhýbanie pohľadom, druh pohľadu**... Má intenzitu (ako dlho na nás človek pozerá) a frekvenciu (ako intenzívne na nás človek pozerá).Žiadny zrakový kontakt **=** hrubá chyba v komunikácii.

**Mimika** je citlivé modelovanie vnútorných psychických stavov **výrazmi tváre**. Ľudia pomocou výrazu tváre vyjadrujú svoje duševné stavy, emócie a zámery, a takto ich oznamujú druhým ľuďom. Odhalil to antropológ Albert Mehrabian, keď zistil, že reč tela je úprimnejšia ako tá, čo vychádza z úst. Patrí sem pohyb očí, tváre, kútikov úst….

**Gestikulácia** je druh neverbálnej komunikácie, založený na používaní **gest –** pohyby rúk, posunky. Gestikulácia ovplyvnila vznik reči, umožnila komunikáciu so zvieratami a hluchonemými. Využíva sa aj v herectve. Gestikulácia závisí od temperamentu a od národnosti. Najviac gestikulačných prvkov majú Mexičania.

**Haptika** je časť neverblánej komunikácie v medziľudských vzťahoch a fyzickej intimite. Všeobecne sa zaoberá problematikou dorozumievania prostredníctvom dotykov. Nemusí znamenať iba dotýkanie ľudí, ale aj vecí. Napríklad **podanie ruky** (najmenej intímne), **objatie, bozk** a pod. Sebahaptika je dotýkanie seba samého, môže byť zlozvykom alebo účelová forma (napr. v rečníctve trenie dlaní, držanie prstov).

**Proxemika** je vedná disciplína, ktorá sa zaoberá štúdiom **interpersonálnej priestorovej dištancie**, t. j. úlohou priestorovej vzdialenosti v sociálnej interakcii – odosielateľ/prijímateľ. Ide o formu neverbálnej komunikácie. Prílišná blízkosť alebo prílišná vzdialenosť = chyba.

**Kinezika** je vedná disciplína, ktorá sa zaoberá **pohybom celého tela** pri komunikácii.

**Posturika –** prejav neverbálnej komunikácie**,** postoj tela, dopĺňa verbálnu komunikáciu, je dôležitou súčasťou obchodných rokovaní, (ležanie, sedenie, **státie** – jediné sa pripúšťa, len zo zdravotných dôvodov **sedenie**).

**Výzor (imidž) –** dôležitá súčasť neverbálnej komunikácie (oblečenie, obuv, účes, doplnky – šperky, bižutéria, čistota…)