**SLOHOVÉ ÚTVARY**

Pred tým, ako začneme písať si musíme uvedomiť, **čo** píšeme (aký útvar), pre **koho**, aký **štýl** použijeme. Text musíme členiť do odsekov - prvý riadok odseku aspoň dva centimetre posunieme doprava v porovnaní s ostatnými riadkami odseku, prípadne vynecháme riadok a píšeme od okraja po okraj. Každá práca musí mať úvod, jadro a záver a daný počet odstavcov v hlavnej časti.

**Práca**

- musí vychádzať zo všetkých bodov

- musí byť čitateľne napísaná

- musí obsahovať predpísaný počet slov (rátajú sa všetky slová, t.j. aj členy, predložky), nie však slovenské mená, geografické názvy a číslice.

Rozlišujeme 2 štýly, podľa čoho potom prispôsobíme celú prácu:

**Formálny štýl** obsahuje

- formálne výrazy, pokročilú slovnú zásobu, dlhé vety a súvetia,

- formálne spájacie výrazy, napr. however, although...

- neosobný štýl, t. j. trpný rod (it is supposed,...),

- nepoužívať skrátené slovesné tvary (don´t, isn´t...).

**Neformálny štýl** obsahuje

- hovorové výrazy, idiomy ( mum, it´s raining cats and dogs)

- neformálne frázové slovesá

- jednoduché spájacie výrazy, napr. but, because...),

- kratšie vety,

- osobný tón,

- viac prídavných mien a prísloviek pre živší opis.

**Celá práca musí pozostávať z úvodu, hlavnej časti a záveru, ktoré sa organizujú do odstavcov.**

**ÚVOD**

- začína tému, uvádza ju a dáva čitateľovi prvotné informácie o problematike. Čitateľ musí z úvodu zistiť o čom celá práca bude.

**JADRO - HLAVNÁ ČASŤ**

# pozostáva obyčajne z viacerých odstavcov, pretože každá nová myšlienka musí byť rozpracovaná zvlášť. Keď sa v zadaní objavia 3 podúlohy, musia byť 3 odstavce…

# Čitateľ už z prvej vety hlavnej časti musí zistiť autorov úmysel alebo postoj.

# **ZÁVER**

* ide o zosumarizovanie alebo zhrnutie toho, čo už bolo napísané, hlavná myšlienka ale inými slovami. Čitateľ by mal presne vedieť autorov názor na danú problematiku.

**1. OPIS (description)**

* osoby
* miesta
* udalosti

**OSOBY:**

* často sa používa v rôznych štýloch a slohových postupoch

**ÚVOD** - dáva všeobecné informácie o človeku so špecifickými detailami:

meno, osobné údaje, vzťah k osobe, keď ju čitateľ nepozná, tak **kedy, kde a ako** sa autor zoznámil s daným človekom.

**JADRO** **–** by malo mať 3 alebo viac odstavcov týkajúcich sa 1. *výzoru-* od všeobecných čŕt až k detailom,

2. *osobné vlastnosti*,

3. *koníčky alebo záľuby,*

**ZÁVER** - by mal zahŕňať pisateľove pocity a komentáre o danej osobe

POUŽITÝ JAZYK- mnoho rôznych prídavných mien, prísloviek, zvýrazňovačov - very, very much, too, enough, porovnávanie, pocity. Ak má daná osoba negatívne vlastnosti, treba pri nich použiť mierny jazyk- *nie: He is stupid.- ale : He is not very clever. alebo He seems to be stupid.*

Čas- prítomný jednoduchý, pri zosnulých minulý jednoduchý

## MIESTA alebo BUDOVY

**ÚVOD** - musí obsahovať miesto , názov miesta a prečo si pisateľ vybral práve toto miesto alebo budovu.

**JADRO** – opisuje budovu alebo miesto detailne*:*

1. *exteriér,*
2. *2. interiér a*

*3. ak je to staršia budova aj jej história* ( historické dokumenty, slávni ľudia…)

* to znamená 2 alebo3 odstavce v jadre

**ZÁVER** – zahŕňa autorov komentár, pocity - buď kladné alebo záporné a odporúčanie, prečo by človek mal alebo nemal navštíviť dané miesto.

**UDALOSTI, FESTIVALU alebo OSLAVY**

## - môžme nájsť v listoch, článkoch, reportážach a rozprávaniach

**ÚVOD** - by mal obsahovať mená, čas, miesto a príčiny pre oslavu ( možno história, tradície, kultúrne alebo náboženské zázemie)

**JADRO** – dáva informácie o *1. príprave na slávnosť a 2. samotný priebeh udalosti.* – 2 odstavce

**ZÁVER** – zhrnutie udalosti, založené na reakciách a pocitoch a autorove myšlienky a komentáre o nej

JAZYK: veľmi veľa prídavných mien a prísloviek, trpný rod, prítomné časy - ak sa udalosť opakuje pravidelne, minulý čas - ak udalosť už prebehla jednorázovo.

**2. ROZPRÁVANIE - PRÍBEH (narrative - story)**

- sa obvykle píše v prvej osobe ( autor píše príbeh z vlastnej perspektívy- “ I was walking down the road…“) alebo v tretej osobe jednotného čísla ( autor píše príbeh zo strany inej osoby- „He was walking down the road…“)

* musí byť **nadpis**, pokiaľ sa nejedná o list
* **MUSÍ MAŤ DEJ - nejakú pikošku, NESMIE TO BYŤ OPIS UDALOSTI**
* Mal by sa odohrávať v čo najkratšom čase, počet osôb by nemal presahovať 3

**ÚVOD:** uvádza čitateľa na scénu: miesto, čas, atmosféra, hrdinovia… Tento odstavec by mal pritiahnuť pozornosť čitateľa a donútiť ho, aby pokračoval v čítaní, teda musí byť pútavý.

**JADRO:** rozvíja príbeh, prezentuje udalosti v chronologickom poriadku. Na rozvitie deja je nevyhnutné použiť aspoň 2 odstavce

Treba opísať celé hlavné dianie a jeho dôsledky, nie nezaujímavé a nepodstatné veci, aby si čitateľ mohol rozvíjať svoju predstavivosť.

**ZÁVER**: dáva koniec príbehu, záverečné komentáre a reakcie vyplývajúce z pocitov

JAZYK: silné pocitové prídavné mená, rôzne príslovky spôsobu, miesta a času na živý opis, veľmi široká škála slovies, priama reč, rečnícka otázka, porovnanie, prítomné časy, činné a trpné príčastia, spojky a spájacie výrazy ukazujúce postupnosť deja: then, next, while, during, after, finally, first, at the end…

* prídavné mená na vyjadrenie pocitov, nálady, základný opis, príslovky spôsobu,
* miesta, času, priama reč, rečnícke otázky, viaceré prítomné a minulé časy, príčastia
* spájacie výrazy označujúce poradie udalostí (napr. first (of all), next, then, after that, finally, while, during, before, as soon as, atď.)

**3.LIST (letter)**

**A. Úradný list (formal letter)**

- môže to byťsťažnosť, odporúčanie, prihláška, žiadosť, poďakovanie

* je nutné použiť formálnu slovnú zásobu kvôli presnému a jasnému porozumeniu problému

**PRESNÁ ŠTRUKTÚRA:**

* vpravo hore adresa odosielateľa **(bez mena)** napr. Zelená 4

Gelnica

Slovakia/ The Slovak Republic

* pod adresou vynechať riadok a napísaťdátum (30 June 2004)- nie číslicami, je to mätúce

- vľavo hore meno (aj funkcia, keď je známa) a adresa prijímateľa

* oslovenie **Dear Sir, Dear Madame, Dear Sir or Madame** - ak nepoznáme meno osoby; za oslovením **čiarka**
* ak meno poznáme: **Dear Mr Robinson**, v americkej angl. Dear Mr. Robinson a čiarka
* list sa člení na úvod, jadro, záver
* **ÚVOD**: príčina prečo píšeme list
* napr. **I have seen your advertisement in the newspaper Times (on the Internet) and I would like to apply for the job as a secretary.**
* **JADRO** - člení sa podľa toho, o koľkých informáciách máme písať
* **ZÁVER**: zdvorilostné frázy : **I look forward to hearing from you soon.**

**Thank you for your time and consideration.**

* pod tým: **Yours faithfully (ak sa list začína Dear Sir or Madame), Yours sincerely (ak sa list začína Dear Mr Brown)**, za tým **čiarka**
* podpis a pod ním meno odosielateľa tlačeným písmom)

JAZYK: formálne slová, nie hovorové, dlhšie slová a vety, **ŽIADNE SKRATKY**: nie **don´t** - ale **do not**

**B. Súkromný list (informal letter)**

- píše sa priateľom, rodine alebo niekomu, koho dobre poznáme

- používa sa neformálna slovná zásoba, hovorové slová, frazeologizmy, frázové slovesá, otázky a zvolacie vety ( Thanks a lot. Guess what!, Are you serious?) Vety sú kratšie, osobnejšie a používajú sa kratšie spájacie výrazy. - Neformálne listy sú vždy v prvej osobe jednotného čísla

- je možné používať skrátené slovesné tvary

**- adresa odosielateľa a prijímateľa nie je potrebná**

- **dátum** sa píše vpravo hore - celým slovom: 13 August 2007

- oslovenie **(Dear Mary aleboHi** ), za tým **čiarka**

**ÚVOD**: otvára list a uvádza príčiny pre jeho napísanie

**JADRO:** každý bod má svoj vlastný odstavec s detailným popisom

**ZÁVER:** záverečné poznámky

* môže byť na konci: **(I am) Looking forward to seeing you**- ale len v tomto prítomnom priebehovom čase, **Drop me a line, Give me a call, Take it easy, Say hi to your parents for me**…
* ukončenie: intímne: **Love, Hugs and kisses, Lots of love, Yours**..

menej intímne: **Best wishes, Regards, Kind regards, See you later,** atď.

* podpis: len krstné meno

JAZYK: veľa rôznych časov, hlavne prítomný jednoduchý a priebehový, predprítomný jednoduchý a priebehový, minulé časy

**4. REFERÁT, SPRÁVA, ČLÁNOK**  **(report, article)**

***Referáty*** sú krátke slohové postupy pre obchodné alebo akademické účely

* akademické referáty sa vzťahujú na predmety vyučované v škole o rôznych témach naštudovaných alebo experimentovaných
* obchodné referáty majú niečo s výskumom, predajom, marketingom, výrobou alebo inými informáciami potrebnými pre obchodnú spoločnosť.
* Referáty vo všeobecnosti môžu obsahovať mienku autora iba ak je podložená nejakými informáciami z iných zdrojov

**Články** sú vlastne správy o bežných udalostiach napísané pre tlač alebo elektronické médiá: noviny, časopisy, Internet.

* Je to krátky slohový útvar s cieľom informovať.

Autor článku obvykle nedáva svoj názor do textu - píše objektívne a cituje len niekoho iného ale nikdy nepovie svoj vlastný názor, napr. keď je známe že študenti majú veľa stresu, napíše: *The pressure on students is enormous. One student said that he had not slept in three days*…

Každý referát alebo článok musí mať **nadpis**- obvykle je krátky, pútavý

**ÚVOD**: prehľad udalosti, odpovedať na otázky: kto, čo, kde, kedy

**JADRO**: chronologický a detailný popis udalosti, ako a prečo sa udalosť stala- najmenej 2 odstavce

**ZÁVER**: zhrňuje reakcie ľudí a komentuje udalosti, deje a možno aj predvída budúce pokračovanie udalosti

JAZYK: - minulé časy, trpný rod, nepriama reč

* Veľmi veľa slovies v uvádzacej vete (napr. tell, say, state, deny, warn, advise, atď.)
* Prevažujú krátke, faktografické vety, presnosť a stručnosť.

**5.RECENZIA (review)**

* je to krátky popis knihy, filmu, hry, počítačovej hry, výstavy, televízneho programu alebo iného druhu zábavy

majú formu správy a zvyčajne sú určené na tlač alebo ako elektronické médium.

* majú informovať čitateľov a odporúčať či daný materiál sa oplatí alebo neoplatí čítať, pozerať alebo kúpiť

**ÚVOD**: základné informácie, napr. názov, štýl, druh, scéna, autor

**JADRO**: skladá sa obvykle z dvoch odstavcov:

1. stručne dej v chronologickom poriadku

2.hodnotenie deja, postáv, osvetlenia, štýlu, grafiky, réžie

**ZÁVER:** slúži na vyjadrenie názoru autora o danom diele a odporučiť alebo odradiť čitateľov od jeho sledovania alebo čítania

**PISATEĽ MUSÍ DAŤ JASNÉ STANOVISKO O KVALITE DIELA** a tiež dôvody a príklady podporujúce jeho názor

JAZYK: prítomné časy, prídavné mená

**6. Anglická kompozícia (essay)**

- anglická "essay" nie je slovenská esej

- vyjadruje názor, postoj racionálne, bez emócií

**ÚVOD:**  posledná veta úvodu je najdôležitejšia a vyjadruje náš názor, je to tzv. **"thesis“**

**JADRO** (aspoň tri odseky)

- každý odsek jadra sa musí začínať tzv. **"topic sentence**" - hlavnou vetou odseku, musí pritiahnuť pozornosť a vystihovať podstatu odstavca a prinútiť čitateľa pokračovať v čítaní

- v ďalších vetách vetách svoj názor - hlavnú myšlienku odseku - "topic sentence"- rozvíjame, zdôrazňujeme, odôvodňujeme

- ak máme v jadre tri odseky, použijeme tri body osnovy

**ZÁVER**: (zhrnutie) musí zodpovedať "thesis", stručne musí objasniť o čom sme písali, ale inými slovami

JAZYK: nepoužívať opytovacie vety, **NEPOUŽÍVAŤ** skrátené tvary, básnické figúry, metafory

* široký rozsah časov, zvyčajne prítomných, príslovky, prídavné mená a **spájacie výrazy**

**SPOJKY:**

- uvádzanie argumentov: one major advantage/disadvantage of, one point of view, in the first place, first of all, to start with, secondly, thirdly, finally, last but not least

* pridávanie argumentov: what is more, in addition to this, apart from this, furthermore (okrem toho), also, moreover (navyše)
* uvádzanie protikladných argumentov: on the one hand, on the other hand, in spite of (napriek), however, even though (hoci), although, nevertheless (napriek tomu)
* uvádzanie príkladov: for example, for instance, such as, especially
* zhrnutie: to sum up, all in all, in conclusion, on the whole, taking everything into account, all things considered
* vyjadrenie protikladných názorov: it is argued that, opponents of this view insist, contrary to popular opinion/ what most people believe
* vyjadrenie vlastního názoru: I think, in my opinion, in my view, as I see it, the way I see it, I strongly believe, it seems/ appears to me

**A) PRE A PROTI ESEJE**

**ÚVOD**: všeobecné informácie o téme, bez vlastných názorov

**JADRO**: najmenej 3 odstavce, vyjadrujúce pre a proti s príkladmi

**ZÁVER**: (zhrnutie) musí zodpovedať "thesis", stručne musí objasniť o čom sme písali ale inými slovami

+ osobná mienka

**B, ESEJE VYJADRUJÚCE NÁZOR**

**ÚVOD**: obsahuje názor, ktorý bude rozdiskutovaný a potvrdený príkladmi

**JADRO**: najmenej 3 odstavce, každý z nich vyjadruje časť názoru s príkladmi.

- mal by byť zahrnutý jeden odstavec vysvetľujúci opačný názor

**ZÁVER**: zhrňuje čo už bolo povedané, zdôrazňuje pôvodnú myšlienku a používa inú slovnú zásobu

**C, PRESVIEDČACIE ESEJE**

- autor sa v nich pokúša presvedčiť čitateľa o nejakom názore, probléme, používajúc pri tom dôkazy a argumentáciu

**ÚVOD:** jasne stanovuje predmet a dáva autorov názor, ale len vo všeobecnosti

**JADRO:** má najmenej 3 odstavce, v každom je jasná argumentácia, s dôkazmi, príkladmi a tvrdeniami

**ZÁVER**: sumarizuje čo už bolo povedané, zdôrazňujúc autorov názor. Tiež by mal ukázať dôležitosť a vplyv názoru na čitateľa alebo svet.