Staroveká literatúra

(3. tisícročie p. n. l. - 5. storočie n. l.)

* Začiatok literatúry sa spája s vyspelými civilizáciami.
* Medzi **najstaršie staroveké literatúry** patria:
  + Sumerská lit. (Epos o Gilgamešovi), staroegyptská, indická.
* Najmladšou literatúrou bola **Hebrejská literatúra**
  + **Biblia (cca 1 tisícročie p. n. l.)**, delí sa na:
    - **Starý zákon** – svätá kniha židovského náboženstva
    - **Nový zákon** – vytvorené kresťanstvom (kresťania si prevzali aj starodávne texty do svojej svätej knihy), má 27 kníh, najvýznamnejšie evanjeliá podľa: **Mareka/Marka, Matúša, Lukáša, Jána**
* **Antika** je spoločné pomenovanie pre grécky a rímsky starovek (700 p. n. l. - 5. st. n. I.).
* **Hrdina starovekej literatúry:** nie je to jednoduchý človek, ale panovník, hrdina obdarený veľkou silou, odvahou, mýtické a polomýtické postavy.
  + Takíto hrdinovia sa nachádzajú v epických dielach (epos) alebo v antických drámach (tragédia).
  + Do deja často zasahujú bohovia, ktorí raz pomáhajú inokedy škodia.
* **Grécka literatúra** 
  + **Báj**
    - **Báj** – klasický epický žáner, ktorý odráža primitívny pohľad človeka na svet, opisuje vznik sveta a vesmíru, vystupujú tam bohovia
      * **Mýtus – Bájoslovie, Mytológia** – antické, grécke báje
  + **Eposy:**
    - **Epos** – Veľký epický žáner, starovek, rozsiahla dejová línia, základom je boj, musel mať záväznú kompozíciu, veršovaná podoba, hrdinovia boli silný jedinci, v príbehoch zohrávali rolu aj bohovia, výnimočný hrdinovia
    - **Homér - Ilias** - dobýjanie mesta Trója, ktoré Gréci dobyli po 10-ročnom obliehaní pomocou dreveného koňa, ktorého si Trójania sami vtiahli do mesta. Gréci mesto zrovnali so zemou, ľudí zajali alebo vyvraždili (vystupuje tu grécky hrdina Achilles).
    - **Homér - Odysea** - hrdina Odyseus putuje, nemôže sa vrátiť domov, je podrobený skúškam, ktoré mu pripravujú bohovia, nakoniec príde domov do svojho kráľovstva v Itake.
  + **Bájky:** 
    - **Autori:** Ezop, Francúzska literatúra – La Fontaine, Ruská literatúra – I. A. Krylov, Slovenská literatúra – J. Kráľovský
    - **Bájka** – Epický žáner, krátky rozsah, veršovaná / neveršovaná podoba, hrdinovia – zvieratá s ľudskými vlastnosťami, môžu vystupovať aj rastliny a ľudia, na konci je ponaučenie, zvieratá majú ustálené vlastnosti (Líška – prefíkaná, Lev – kráľ zvierat)
    - Ezop - Bájka o psovi a levovi, Bájka o levovi a myši, Bájka o vrane a krčahu s vodou, ...
  + **Dráma**
    - **Komédie:** 
      * **Komédia** – dramatický žáner, najstarší žáner (spolu s tragédiou), vznik v starovekom grécku, snaha rozosmiať
      * Aristofanes – Lysistrata - je protivojnová komédia, hlavnými hrdinkami sú ženy, ktoré sa rozhodli ukončiť vojnu sexuálnym štrajkom.
    - **Tragédie:** 
      * dramatický žáner, najstarší žáner (spolu s komédiou), vznik v starovekom grécku, rieši vznešené prostredie, jednotlivec bojuje proti nepriateľskej sile. Napriek odvahe hrdina na konci zomiera, lebo je sám proti problému
      * Sofokles – Antigona - Prvýkrát bola hraná v Aténach v roku 442 pred Kr. Dielo Antigona nadväzuje na udalosti v diele Kráľ Oidipus a Oidipus na Kolóne.
      * Euripides – Medea - Je založená na mýte o Iasonovi a Medei a prvýkrát bola hraná v roku 431 pred Kristom ako súčasť trilógie; dve ďalšie hry sa nezachovali.
        + Dej sa sústreďuje na činy Medey, bývalej princeznej z kráľovstva Kolchidy, a manželky Iasona; jej postavenie v gréckom svete je ohrozené, keďže ju Jason opúšťa kvôli gréckej princeznej z Korintu. Medea sa pomstí Jasonovi tým, že zavraždí jeho novú manželku, ako aj svojich dvoch synov, a potom utečie do Atén, aby začala nový život.
* **Rímska literatúra** 
  + Je mladšou, pokračovanie a rozvinutie gréckeho odkazu.
  + **Epika – Eposy (je potrebné vedieť len autorov označených hrubým písmom):** 
    - **Vergilius - Aeneis (= Eneida)** - je báseň napísaná medzi rokmi 29 a 19 pred Kr. Je to najznámejšia epická báseň rímskej literatúry. Je napísaná v 12 spevoch a je to vlastenecký epos oslavujúci jednak starobylosť rímskeho národa a jednak panujúceho cisára Augusta.
  + **Lyrika - Poézia:** 
    - Vergilius - Bucolica - pastiersky idyly (selanky - poézia, ktorá oslavuje voľný život pastierov a spätosť človeka s prírodou)
      * Vergílius napísal spolu tri básnické skladby: Bucolica (Bukoliky, piesne s pastierskou tematikou), Georgica (Georgiky, básne s roľníckou tematikou) a hrdinský epos Aineis (Enneida), ktorý sa stal národným rímskym eposom.
    - **Ovidius - Metamorfózy** - básnické spracovanie gréckych a rímskych mýtov, základom ktorých je premena
    - **Horácius - ľúbostná poézia**
    - Cicero - rozvíja sa aj rečníctvo
    - Caesar - historiografia