Umenie, estetika, literatúra ako druh umenia

* **Umenie** - je forma spoločenského vedomia (uvedomovanie si skutočnosti), v ktorej sa odráža vzťah k okolitému svetu
* **Morálne vedomie** – Či je niečo správne / nesprávne (dobro / zlo)
* **Právne vedomie** – Či je niečo spravodlivé / nespravodlivé
* **Estetické vedomie** – Či sa mi niečo páči / nepáči (najbližšie k umeniu)
* Tvorcom umeleckého diela je **autor** / **umelec** (skúsenosť, vzdelanie, morálne postoje, ideové názory, jazykový štýl, **TALENT**, **TVORIVOSŤ**)
* Medzi základné druhy umenia patria: **maliarstvo, sochárstvo, hudba, spev, tanec, film, divadlo a literatúra.**
* Každé umelecké dielo spĺňa vo vzťahu k príjemcovi 4 základné funkcie:
  + **Umelecko-estetická** - máme príjemný zážitok, páči/nepáči
  + **Hodnotiaca** - pomáha nám chápať postoje autora
  + **Výchovná** - pretvárajúca, rozlišuje dobro od zla
  + **Oddychová** - relaxačná, zábavná
* **Estetika** – veda o krásne.
* **Komerčnosť v umení** – umelecké diela, ktoré majú malú/resp. nemajú umelecko-estetickú hodnotu, často sa tvoria pre zisk
* **Literatúra** – (z lat. littera – písmeno), slovesné umenie, pracuje so slovom, sú to všetky písomné jazykové prejavy (širší význam), v užšom význame len diela, ktoré spĺňajú umelecko-estetické kritériá.
  + **Vecná literatúra** – pracuje s faktami zodpovedajúce realite (právna, odborná, administratívna)
  + **Krásna literatúra (beletria)** – môže vychádzať z reality, dôležitá je fikcia autora, plní umelecko-estetickú funkciu
* Literárne druhy:
  + Základné členenie: **lyrika, epika, dráma**
  + Podľa jazykovej formy: **poézia, próza, dráma**
* **Literárna komunikácia** - dialóg medzi autorom diela a prijímateľom (čitateľ/poslucháč/divák)
* **Kontext (súvislosť) literárneho diela:**
  + **Spoločensko-historický** - spoločenské, historické udalosti
  + **Dobový estetický -** umelecký štýl daného obdobia, napr. barok
  + **Dobový literárny** - používaný lit. druh, žáner, lit. smer
  + **Autorský** - autor, jeho život...
* **Literárny systém a literárne podsystémy**
  + **Literárne diela** – sú jedinečné, rozmanité, napriek tomuto faktu vytvárajú spolu sústavu – **literárny systém.**
  + Jeho základom je umelecká literatúra, spĺňa najvyššie estetické kritériá. Ten dopĺňajú **literárne podsystémy.**
  + **Populárna literatúra** – diela určené pre nenáročného čitateľa, ponúka mu vzory správania, myslenia. Základom je dejovosť, emocionálnosť a senzačnosť, využíva postupy umeleckej literatúry. Mnohé z týchto diel sa stávajú bestsellery (najčítanejšie dielo v istom období v rámci určitej čitateľskej vrstvy).
  + **Dobrodružná literatúra** – diela majú pútavý a dramatický dej s motívmi nebezpečenstva. Nahrádza autentický zážitok, sprostredkúva únik z každodennej reality do sveta fantázie a ilúzie.
    - J. Verne, J. London...
  + **Literatúra faktu** – diela, v ktorých prevláda poznávacia funkcia. Spracúva fakty, vedecké materiály, objavy, ale využíva na to literárne postupy (reportáž, cestopis, životopisné rozprávanie). Táto literatúra stojí na hranici medzi umeleckou a vecnou literatúrou.
  + **Science-fiction** – vedecko-fantastická literatúra, dej je posunutý do budúcnosti, deje sa neodohrali, ale vývoj vedy a techniky smeruje k tomu, že mnohé udalosti sa môžu odohrať.
    - J. Verne – svetová literatúra
  + **Fantasy literatúra** – za zakladateľa sa považuje J. R. R. Tolkien
  + **Literatúra pre deti a mládež** – ide o literárne diela, určené pre okruh čitateľov (deti a mládež do veku 14 – 15 rokov). Patria sem diela, ktoré boli zámerne vytvorené pre deti alebo diela, ktoré boli pôvodne napísané pre dospelého čitateľa a postupne sa stali čítaním pre deti a mládež.
    - J. C. Hronský, M. Rázus, F. Kráľ...
  + **Slovesný folklór (Ľudová slovesnosť)** – v preklade vedomosti ľudu, je to súhrn ľudovej kultúry, najmä dedinského človeka. SF je užší pojem, zahŕňa lyrické, epické dramatické texty, hudobné a tanečné prejavy. Skúma ho etnografia (národopis).
    - Kolektívne výtvory, ústne podanie, tradovanie

**22.9.2023 – Písomka z tejto témy**