Čo sa udialo?

Od nášho posledného čísla sme pripravovali Deň otvorených dverí pre deviatakov. Každý rok toto podujatie organizuje 3.A a ani tohto roku to nebola výnimka. Sprevádzali žiakov z rôznych škôl, pripravili pre nich zaujímavé vystúpenie, aktivity a pokusy z chémie a fyziky, na ktorých spolupracovali i študenti z vyšších či nižších tried.

Tohto roku sa po dlhšom čase organizovala i Vianočná burza. Študenti každej triedy si podľa vlastných predstáv pripravili stánky a predávali rôzne tradičné i netradičné veci. Najviac sa ale darilo predaju jedál, horúcej čokolády a nealkoholického punču. Vianočná burza skončila vystúpením a následným upratovaním stánkov.

3.2.2023 pre nás študenti 3.A pripravili Polročný Galavečer. Bol to večierok plný zábavy, nových spomienok a príjemných chvíľ, ktorý si užili študenti tejto školy a aj ich učitelia. Stoly boli naplnené sladkými koláčmi, chlebičkami, slanými tyčinkami a rôznymi nápojmi. Mimo tanečného parketu sa dali zakúpiť i miešané drinky či teplé nápoje. Taktiež bol pripravený aj pestrý program. Na začiatku hrala živá hudba, neskôr sa hrali rôzne hry, rozdávala sa tombola a nakoniec si študenti mohli zahrať i stoličkový tanec. Dídžeji boli taktiež fantastický a každý si určite veľmi rád zatancoval. Táto párty bola proste svetová.

Nina Konečná